Á Hátíð hafsins 4. – 5. júní n.k. opnar Sjóminjasafnið í Reykjavík dyr sínar fyrir gestum og býður frían aðgang inn á safnið . Á safninu eru þrjár sýningar sem við hvetjum gesti til að skoða en þær heita : Frá Örbirgð til allsnægta , Sjókonur og sú nýjasta Þorskastríðin . Varðskipið Óðinn verður að sjálfsögðu opið enda vinsælasti hluti safnsins . Gestir geta látið fara vel um sig á pallinum undir dillandi harmonikkuleik . Laugardaginn 4. júní kl. 14 -16 munu starfsmenn Spilavina kenna og stjórna keppni í skemmtilegu spili sem nefnist Sjóorusta . Sunnudaginn 5. júní kl. 14 - 16 mun Skákfélag Reykjavíkur sjá um tafl um borð í varðskipinu Óðni . Hvetjum alla til að koma við og taka skák .